L 28/18
BG
Официален вестник на Европейския съюз
31.1.2023 г.
Член 10 Ограничение на риболовното усилие в участък 7e на ICES 1.
За периода, посочен в член 1, параграф 2, буква б), техническите аспекти на правата и задълженията по отношение на управлението на запаса от морски език в участък 7e на ICES са определени в приложение II. 2.
По искане на държава членка, подадено в съответствие с точка 7.4 от приложение II, Комисията може да приеме акт за изпълнение, чрез който да разпредели на посочената държава членка определен брой дни в морето в допълнение към дните, посочени в точка 5 от приложение II, за които може да разреши престой в участък 7e на ICES на риболовен кораб, плаващ под нейното знаме, когато носи на борда си регламентирани уреди.
Комисията приема посочения акт за изпълнение в съответствие с процедурата по разглеждане, определена в член 57, параграф 2. 3.
По искане на държава членка Комисията може приеме акт за изпълнение, чрез който да разпредели на посочената държава членка не повече от три дни в периода между 1 февруари 2023 г. и 31 януари 2024 г. в допълнение към дните, посочени в точка 5 от приложение II, през които дни даден риболовен кораб може да присъства в участък 7e на ICES въз основа на засилена програма за присъствие на научни наблюдатели, посочена в точка 8.1 от приложение II. Тя извършва това разпределяне въз основа на описанието, представено от въпросната държава членка в съответствие с точка 8.3 от приложение II, и след консултация с НТИКР.
Посоченият акт за изпълнение се приема в съответствие с процедурата по разглеждане, определена в член 57, параграф 2.
Член 11 Мерки по отношение на риболова на лаврак в участъци 4b, 4c и 6а на ICES и подзона 7 на ICES 1.
На риболовните кораби на Съюза, както и при какъвто и да е риболов с търговска цел от брега, се забранява риболовът на лаврак (Dicentrarchus labrax) в участъци 4b и 4c на ICES и подзона 7 на ICES и задържането на борда, трансбордирането, преместването или разтоварването на сушата на лаврак, уловен в тази зона. 2.
Забраната, установена в параграф 1, не се прилага по отношение на прилова на лаврак при търговски риболов с мрежи от брега.
Това изключение се прилага само за броя на по-рано използваните крайбрежни мрежи, като за основа се използва броят отпреди 2017 г.
Не се позволява целеви търговски риболов на лаврак с мрежи от брега, а разтоварване на сушата се разрешава само за неизбежен прилов на лаврак. 3.
Чрез дерогация от параграф 1 през януари 2023 г. и в периода от 1 април до 31 декември 2023 г. риболовните кораби на Съюза в участъци 4b, 4c, 7d, 7e, 7f и 7h на ICES могат да извършват риболов на лаврак, да задържат на борда, да трансбордират, да преместват или разтоварват на сушата лаврак, уловен в тази зона със следните уреди и в рамките на следните ограничения: а) с дънни тралове (33) при неизбежен прилов — не повече от 3,8 тона за риболовен кораб и на година и 5 % от теглото на общия улов на морски организми, държани на борда и уловени от съответния риболовен кораб при един риболовен рейс; б) с грибове (34) при неизбежен прилов — не повече от 3,8 тона за риболовен кораб и на година и 5 % от теглото на общия улов на морски организми, държани на борда и уловени от съответния риболовен кораб при един риболовен рейс; в) с куки и въдици (35) — не повече от 6,2 тона на риболовен кораб; г) с фиксирани хрилни мрежи (36) при неизбежен прилов — не повече от 1,6 тона на риболовен кораб.
Дерогациите, предвидени в първа алинея, буква в), се прилагат по отношение на риболовните кораби на Съюза, които са регистрирали улов на лаврак с куки и въдици в периода 1 юли 2015 г. — 30 септември 2016 г. (33) (34) (35) (36)
Всички видове дънни тралове (OTB, OTT, PTB, TBB, TBN, TBS и TB).
Всички видове грибове (SSC, SDN, SPR, SV, SB и SX).
Всички видове риболовна дейност с парагади или въдици (LHP, LHM, LLD, LL, LTL, LX и LLS).
Всички фиксирани хрилни мрежи и капани (GTR, GNS, GNC, FYK, FPN и FIX).